КОНКУРС МАЛЫХ СПРАВАЎ “ЗРОБІМ ЛЕПШ! – 2013”
Любая грамадзкая арганізацыя альбо грамадзянская ініцыятыва, якая зьяўляецца сябрам Асамблеі НДА Беларусі і якая мае ідэі наконт удзелу ў агульнанацыянальнай кампаніі “Зробім лепш!-2013", можа ўзяць удзел у конкурсе на падтрымку ўвасабленьня гэтых ідэяў у малых, але важных справах падчас кампаніі. 

Мэта конкурсу: Актывізацыя грамадзтва праз прыцягненьне грамадзянаў да вырашэньня мясцовых праблемаў.
Заяўнікі: арганізацыі-сябры Асамблеі НДА Беларусі.

Тэрмін рэалізацыі ідэяў: жнівень - верасень 2013 г.
Заяўкі прымаюцца: да 23 чэрвеня 2013 г.

Прыярытэт будзе аддавацца тым праектам, якія далучаюць мясцовых грамадзянаў да вырашэньня лякальных праблемаў у межах агульнанацыянальнай кампаніі “Зробім лепш!-2013”. Важным будзе лічыцца асьвятленьне дзейнасьці па праектах у СМІ.

Падтрымлівацца ня будуць:

· выдаткі на ўтрыманьне офісу;
· праекты, скіраваныя толькі на сяброў арганізацыі, г.зн. праекты, дзейнасьць у межах якіх не прадугледжвае непасрэднай працы з насельніцтвам ды ўцягваньня яго ў вырашэньне лякальных праблемаў;
· праекты, якія ня будуць мець водгуку ў СМІ;
· выданьне пэрыёдыкі (газэтаў і бюлетэняў);
· сэмінары, трэнінгі, круглыя сталы;
· праекты, якія ўжо маюць падтрымку зь іншых крыніцаў.

Форма заяўкі мусіць складацца з наступных частак:

1. Інфармацыйная характарыстыка праекту:

· назва праекту,

· назва арганізацыі ці ініцыятывы,

· кіраўнік праекту,

· кантакты (адрас, тэлефон, e-mail, skype)

· тэрмін выкананьня праекту.

2. Інфармацыя пра каардынатара праекта і арганізацыю, якую ён прадстаўляе (адзін абзац).

3. Рэзюмэ (1 абзац)
Адкажыце коратка на наступныя пытаньні: 

1. Праблема, якую вы зьбіраецеся вырашаць.
2. Мэтавая група (на каго скіраваны праект)?
3. Мэта і задачы праекта?

4. У якой мясцовасьці будзе рэалізоўвацца праект?
5. Хто i якім чынам будзе выконваць праект?

6. Што атрымаецца ў выніку? Якую карысьць дадзены праект прынясе грамадзтву?
7. Як грамадзтва будзе праінфармавана пра рэалізацыю гэтага праекту?
4. Апісаньне дзейнасьці (каля адной старонкі):

· канкрэтна апішыце дзеяньні ў межах праекта;
· на якую групу насельніцтва скіраваны гэты праект;

· укажыце колькасць людзей, якія будуць выконваць праект;

· пазначце тэрміны выкананьня кожнага этапу дзейнасьці;
· якія арганізацыі будуць прыцягнутыя ў якасьці партнэраў па праекце (калі будуць);
· як дзейнасьць па праекце будзе асьвятляцца ў СМІ (пералічыце сацыяльныя сеткі, мясцовыя сайты і газэты, рэспубліканскія сайты і газэты, радыё і праграмы тэлебачаньня, зь якімі вы зьбіраецеся супрацоўнічаць у межах гэтага праекту).
5. Ацэнка праекта

Чаканыя вынікі

Пералічыце вынікі, якія вы чакаеце ад рэалізацыі дадзенага праекта.

Крытэры пасьпяховасьці

Укажыце крытэры, паводле якіх можна ацаніць паспяховасць вашага праекту. 

Напрыклад: 

· колькасьць прыцягнутых у грамадзкую дзейнасьць людзей зь мясцовага насельніцтва;

· колькасьць людзей, якія уступілі ў арганізацыю ў выніку выкананьня праекту;

· колькасьць людзей, якіх удалося заангажаваць у выкананьне праекту;

· колькасьць людзей, якія атрымалі матэрыялы;

· колькасьць людзей праінфармаваных пра праект і ягоныя вынікі;

· водгукі ўдзельнікаў праекту і мэтавай групы

· публікацыі ў СМІ і сацыяльных сетках).
6. Напішыце ідэі магчымага працягу праекта.
7. Бюджэт.

Падтрымліваюцца праекты з бюджэтам да 1500$. У дадзеным пункце распішыце падрабязна выдаткі на кожны бюджэтны артыкул. Напрыклад, канцтавары – 10$, транспартныя выдаткі – 20$. і  г. д.

Заяўка павінна займаць ня больш за 3 старонкі.

Шаноўныя заяўнікі!  Калі ласка, выконвайце патрабаваньні да формы заяўкі ды адказвайце на ЎСЕ пазначаныя пытаньні. У адваротным выпадку вы істотна зьніжаеце вартасьць сваёй заяўкі. 

Увага! Заяўкі зьбіраюцца праз электронную пошту і толькі ў зашыфраваным з дапамогай PGP (альбо GPG) выглядзе. Інфармацыю наконт карыстаньня PGP вы можаце атрымаць у "Кансьпіратары Беларускім", які даступны ў інтэрнэце па спасылцы: http://za-svabodu.org/kanspiratar/1.html.  Альтэрнатывай праграме PGP зьяўляецца праграма GPG4WIN, якую вы можаце скачаць па спасылцы: http://files.gpg4win.org/gpg4win-2.1.0.exe. Інфармацыя пра гэтую праграму і інстпукцыі па працы зь ёй знаходзіцца па спасылцы: http://www.gpg4win.org/. Інстукцыя па карыстаньні праграмай GPG4WIN аднолькавая з інструкцыяй па карыстаньні PGP (гл. вышэй).
Ключ, якім вам трэба кадаваць лісты, будзе дасланы ў адказ на ваш запыт на адрас: belkonkurs13@gmail.com.
Апошні тэрмін падачы канчатковых заявак:  23 чэрвеня 2013 году. Пра вынікі разгляду будзе паведамлена ў пачатку ліпеня 2013 г. 
